jkorsvik/nowiki_second_scrape_merged huggingface dataset:
Nikki Haley

Nimrata Nikki Randhawa Haley (født 20. januar 1972 i Bamberg i Sør-Carolina) er en amerikansk politiker. Hun var fra 25. januar 2017 til 31. desember 2018 USAs ambassadør til De forente nasjoner.
Hun var fra 2011 til 2017 Sør-Carolinas guvernør, og er medlem av Det republikanske parti. Hun var Sør-Carolinas første kvinnelige guvernør, og USAs andre indisk-amerikanske guvernør etter Bobby Jindal. Fra 2005 til 2010 satt hun i delstatsforsamlingen i Sør-Carolina.


== Liv og virke ==


=== Bakgrunn ===
Haley ble født i en indisk innvandrerfamilie i Sør-Carolina. Hennes far Ajit Singh Randhawa underviste i biologi ved Voorhees College og hennes mor Raj Kaur Randhawa startet en egen bedrift.  Haley har konvertert fra sikhismen til metodismen. 
Da Haley var fem år gammel meldte hennes foreldre henne til Little Miss Bamberg-tevlingen, men hun ble diskvalifisert ettersom arrangørene ikke kunne avgjøre hvorvidt hun skulle konkurrere mot svarte eller hvite barn.Haley avla Bachelor of Science i bedriftsøkonomi med innretning mot revisjon ved Clemson University 1994. Etter studiene arbeidet hun som revisorøkonom innen hun ble politiker.


== Politisk karriere ==
Mellom 2005 og 2011 satt Haley som representanthuset for Lexington County i South Carolina. Den 14. mai 2009 tillkjennegav hun at hun stilte opp som kandidat for det republikanske parti i guvernørvalget 2010 i South Carolina. Haley vant valget den 2. november 2010 etter å ha beseiret demokratenes kandidat Vincent Sheheen. I og med seieern ble Haley den første kvinnelige guvernøren i South Carolina. I kampanjen ble hun støttet av såvel Mitt Romney som Sarah Palin og Tea Party-bevegelsen. Haley vant guvernørvalget også i 2014 og ble dermed gjenvalgt som guvernør i South Carolina.I forbindelse med presidentvalget i 2012 ble Haley diskutert som en potensiell visepresidentkandidat til den republikanske presidentkandidaten Mitt Romney.Den 23. november 2016 meddelte USAs påtroppende president Donald Trump at han hadde valgt å nominere Haley til å bli USAs FN-ambassadør i sitt kabinett. Haley ble godkjent av senatet den 24. januar 2017 og tiltrådte den 25. januar 2017 som FN-ambassadør.


== Referanser ==


== Eksterne lenker ==
Offisielt nettsted 
(en) Nikki Haley – kategori av bilder, video eller lyd på Commons 
(en) Nikki Haley på Internet Movie Database 
(en) Nikki Haley på Twitter 
(en) Nikki Haley på Facebook 
(en) Nikki Haley på Instagram 
(en) Governor Nikki Haley - nettside
(en) Nikki Haley for Governor - valgkampside
Jan Sigve Tjelta

Jan Sigve Tjelta (født 5. februar 1958) er en norsk lokalpolitiker, som representerer Kristelig Folkeparti. Han er fra høsten 2011 varaordfører i Sola kommune. 


== Kilder ==
«Jan Sigve Tjelta blir varaordfører»; Solabladet 14. september 2011; besøkt 21. mai 2013.
Håkon Helgøy

Håkon Helgøy (født 10. oktober 1947) er en norsk lokalpolitiker, som representerer Kristelig Folkeparti. Han er fra høsten 2011 varaordfører i Hjelmeland kommune. 
I perioden 1985–93 var Helgøy vararepresentant til Stortinget for KrF i Rogaland. Han møtte i alt seks dager.


== Kilder ==
«Høgre-ordførar i Hjelmeland»; Stavanger Aftenblad 13. september 2011; besøkt 21. mai 2013.
Biografi på Stortingets nettsted; besøkt 21. mai 2013.


== Eksterne lenker ==
(no) Håkon Helgøy hos Stortinget 
(no) Håkon Helgøy hos Norsk senter for forskningsdata
Kristine Aurdal

Oddny Kristine Susort Aurdal (født 23. mars 1957) er en norsk lokalpolitiker, som representerer Kristelig Folkeparti. Hun er fra høsten 2011 varaordfører i Tysvær kommune. Hun var medlem av kommunestyret i perioden 1995–99 og igjen fra 2007.


== Kilder ==
«Høgre-ordførar i Hjelmeland»; Stavanger Aftenblad 13. september 2011; besøkt 21. mai 2013.
«Våre kommunestyrerepresentanter» på Tysvær KrFs nettsted (datert 18. april 2009); besøkt 21. mai 2013.
Steinar Skartland

Steinar Skartland (født 1958) er en norsk lokalpolitiker, som representerer Kristelig Folkeparti. Han ble innvalgt i kommunestyret i 2007 og ble fra høsten 2011 varaordfører i Vindafjord kommune. Han ble gjenvalgt som varaordfører for perioden 2015-2019. I periodene 2007-2011 og 2019-2023 var han leder for kommunens hovedutvalg for oppvekst og omsorg. 
Skartland har jobbet som markedssjef og med ansvar for ledelsessystemer for HMS, kvalitet og miljøstyring i Ølen Betong AS, samt som redaktør for kirkebladet Hyrdingen.


== Kilder ==
TV2s velgerguide; besøkt 21. mai 2013.
«Steinar Skartland blir varaordførar» på Vindafjord KrFs nettsted (datert 17. september 2011); besøkt 21. mai 2013.
Musikkåret 1715

Musikkåret 1715 er en oversikt over hendelser, ny musikk, fødte og avdøde musikkpersonligheter i 1715.


== Hendelser ==
Comédie en vaudeville ble fremført på en scene for første gang i Paris.
Francesco Geminiani opptrer ved hoffet til Georg I av Storbritannia, akkompagnert av Händel.


== Klassisk musikk ==
Johann Sebastian Bach
Englische Suiten
Cantata 31 Der Himmel lacht die Erde jubilert
François Couperin Concerts royaux.
Alessandro Scarlatti Stabat Mater.


== Opera ==
Johann Augustin Kobelius – Der unschuldig verdammte Heinrich, Fürst von Wallis
Giuseppe Maria Orlandini – Bacocco e Serpilla
Alessandro Scarlatti – Il Tigrane
Domenico Scarlatti – La Dirindina
Antonio Vivaldi – Nerone Fatto Cesare


== Fødsler ==
12. januar – Jacques Duphly, fransk komponist (død 1789)
29. januar – Georg Christoph Wagenseil, østerriksk komponist (død 1777)
11. april – John Alcock, engelsk komponist (død 1806)
19. april – James Nares, engelsk komponist (død 1783)
23. april – Johann Friedrich Doles, tysk komponist (død 1797)
28. april – Franz Sparry, østerriksk komponist (død 1767)
11. mai:
Johann Gottfried Bernhard Bach, tysk organist og sønn av Johann Sebastian Bach (død 1739)
Ignazio Fiorillo, italiensk komponist (død 1787)
16. november – Girolamo Abos, maltesisk-italiensk komponist (død 1760)
Desember – Isabella Lampe, engelsk sopran og hustru til John Frederick Lampe (død 1795)
12. desember – Gennaro Manna, italiensk komponist (død 1779)
Giovanni Battista Casali, italiensk musiker (død 1792)
Francesco Zoppis, italiensk komponist (død etter 1781)


== Dødsfall ==
22. januar - Marc'Antonio Ziani, italiensk komponist (født ca. 1653)
3. februar – Gottfried Vopelius, tysk komponist (født 1645)
30. juli – Nahum Tate, irskfødt engelsk salmedikter, sangforfatter og lyriker (født 1652)
2. september – Constantin Christian Dedekind, tysk komponist (født 1628)
6. september - Basilius Petritz, tysk komponist og kreuzkantor i Dresden (født 1647)
Antonio de Salazar, meksikansk komponist (født ca. 1650)
Diego Xaraba, spansk organist og komponist (født 1652)
sannsynligvis
Daniel Eberlin, tysk komponist (født 1647)
Vasilij Polikarpovitsj Titov, russisk komponist  (født ca. 1650)
Jarle Jacobsen

Jarle Jacobsen (født 1974) er en norsk lokalpolitiker, som representerer Kristelig Folkeparti. I perioden 2011-2015 var Jacobsen varaordfører i Sveio kommune.  Jacobsen sto på 12.plass i stortingsvalgliste for Kristelig Folkeparti i året 2020. Jacobsen er ingeniør og jobber i Naturkraft AS.


== Referanser ==
Leif Steinar Alfsvåg

Leif Steinar Alfsvåg (født 11. mai 1959) er en norsk lokalpolitiker, som representerer Kristelig Folkeparti. Han er fra høsten 2011 varaordfører i Stord kommune. Han er til daglig ansatt som sykepleier ved Høgskolen Stord/Haugesund.


== Kilder ==
«Får fire nye år i ordførarstolen», Sunnhordland 20. oktober 2011; besøkt 21. mai 2013.
Aud Kaldefoss

Aud Kaldefoss (født 11. november 1956) er en norsk lokalpolitiker som representerer Kristelig Folkeparti. Hun er fra høsten 2011 varaordfører i Tysnes kommune. 
Kaldefoss er oppvekstsjef i kommunen. Hun var tidligere rektor ved den nå nedlagte Reksteren skole.


== Kilder ==
Ansatteliste på Tysnes kommunes nettsted; besøkt 21. mai 2013.
«Ny ordfører i Tysnes», Bergens Tidende 16. september 2011; besøkt 21. mai 2013.
Odd Bjarne Skogestad

Odd Bjarne Skogestad (født 26. mars 1951) er en norsk lokalpolitiker, som representerer Kristelig Folkeparti. Han er fra høsten 2011 varaordfører i Fjell kommune. 
Skogestad er misjonssekretær i Bergen krets av Den Norske Israelsmisjon.


== Kilder ==
«Eli Årdal Berland valt til ordførar» på Fjell kommunes nettsted 7. oktober 2011; besøkt 21. mai 2013.
«Ansatte i kretsene» Arkivert 30. april 2012 hos Wayback Machine., Israelsmisjonens nettsted; besøkt 21. mai 2013.
Jarle Skeidsvoll

Jarle Skeidsvoll (født 7. mars 1967) er en norsk lokalpolitiker som representerer Kristelig Folkeparti. Han var ordfører i Osterøy kommune i Hordaland i perioden 2015–2019. Han var varaordfører fra 2011 til 2015.
Skeidsvoll var administrerende direktør i firmaet Pro Analysis AS fra oppstarten i 1996 til 2007. Han gikk deretter over i stilling som teknologidirektør.
Ved inngangen til 2021 ble han oppnevnt av Barne- og familiedepartementet som styreleder for Miljømerking Norge.


== Referanser ==
Helge Dyrkolbotn

Helge Dyrkolbotn (født 28. september 1964) er en norsk lokalpolitiker, som representerer Kristelig Folkeparti. Han er fra høsten 2011 varaordfører i Austrheim kommune. Han har vært medlem av kommunestyret sia 1999.
Dyrkolbotn er tilsatt som prosjektkoordinator i kommunen og driver med rettledning ved bedriftsetableringer.


== Kilder ==
«Helge Dyrkolbotn vert varaordførar» på Austrheim KrF sitt nettsted 13. september 2011; besøkt 21. mai 2013.
Roy Asle Tungland

Roy Asle Tungland (født 11. april 1971) er en norsk lokalpolitiker, som representerer Kristelig Folkeparti. Han er fra høsten 2011 varaordfører i Fedje kommune. 


== Kilder ==
«Nytt formannskap på plass» på Fedje kommunes nettsted 3. oktober 2011; besøkt 21. mai 2013.
Marit Steinestø

Marit Steinestø (født 3. november 1962) er en norsk lokalpolitiker, som representerer Kristelig Folkeparti. Hun blei i november 2010 valgt til ny varaordfører i Masfjorden kommune, da vervet blei ledig på grunn av flytting fra kommunen. Høsten 2011 blei hun valgt til sin fjerde kommunestyreperiode og kunne også fortsette som varaordfører. 
Steinestø er kontoransatt ved Matre skole.


== Kilder ==
TV2s velgerguide; besøkt 21. mai 2013.
«Marit Steinestø ny varaordførar» på Hordaland KrFs nettsted 7. november 2010; besøkt 21. mai 2013.
«Totland + Steinestø i Masfjorden», Strilen 16. september 2011; besøkt 21. mai 2013.
Arild O. Eidesen

Arild Oskar Eidesen (født 8. oktober 1947) er en norsk jurist fød og oppvokst i Haugesund.
Han ble cand.jur. i 1974, var dommerfullmektig i Kragerø, advokat i Bergen kommune og arbeidet 1979–1981 for FNs høykommissær for flyktninger i Sørøst-Asia, som associate protection officer og anti-piracy coordinator for the Gulf of Thailand. Han ble lagdommer i 1984, lagmann i 1991 og førstelagmann i Hålogaland 2000–2017. 
Eidesen har vært medlem/leder av flere offentlige utvalg, senest utvalget som la frem NOU 2016:26 «Et fremtidsrettet kvotesystem».
I 1983 var han medlem av en FN-komite som utredet sjørøveri i Sørøst-Asia, i 1989 valgobservatør under de FN-ledede valgene i Namibia og i 1991 field officer i kurdisk flyktningeleir etter den første Gulf-krigen.
I studietiden var Eidesen aktiv i Den konservative studenterforening, bl.a. som formann høsten 1969, og arbeidet på Juss Buss, UiO jan. 1972 – juni 1973. Han satt i styret for Den norske Dommerforening 1986–1998, som leder 1995–1998. Fra 1993 til 1999 møtte han i Den Internasjonale Dommerunion (IAJ) og Den Europeiske Dommerunion (EAJ). I 1987–1992 var han medlem av Etterutdanningsrådet for dommere. Han var Statens kontrollør i Norges Råfisklag 1986–2014 og deltar i styret for Juridisk fakultet, UIT/Norges Arktiske Universitet, 2013–2017 som leder. 
Eidesen er fra 2018 leder av Stortingets utvalg for rettferdsvederlag.


== Eksterne lenker ==
Domstolene i samfunnet (NOU 1999:19)
Hurtigbåten MS Sleipners forlis 26. november 1999 (NOU 2000:31)
Lov om offentlige undersøkelseskommisjoner (NOU 2009:9)
Et fremtidsrettet kvotesystem (NOU 2016:26)
Chilehaus

Chilehaus (norsk: Chilehuset) er et kontorbygg i den tyske byen og delstaten Hamburg. Bygningen ligger i Kontorhuskvarteret (tysk: Kontorhausviertel) i bydelen Hamburg-Mitte og er oppført mellom 1922 og 1924 . 
Kontorhuskvarteret og Speicherstadt ble i 2015 oppført på UNESCOs liste over verdensarven i Tyskland.


== Historie ==
Bygningens arkitekt var Fritz Höger (1877–1949). Chilehaus' karakteristiske hjørne mot øst, i krysset mellom gatene Pumpen og Niedernstrasse, påminner om en skipsbaug og har gjort bygningen til et ikon for ekspresjonismen i arkitekturen. Chilehaus' kurvede linjer mot Pumpen og terrasserte toppetasjer på begge sider, gir den et lett og elegant inntrykk på tross av størrelsen. 
Chilehaus har 36 000 m² kontorarealer fordelt på ti etasjer og en grunnflate på 5 950 m². Den var ett av de første høyhus i Hamburg. Fasaden er bygget opp av 4,8 millioner teglsten fra Oldenburg. Da bygningen ligger nær Elben måtte det ved konstruksjonen tas hensyn til risikoen for flom, og sentralvarmesystemet i kjelleren er derfor bygget slik at det flyter ved vanninntrengning.
Byggherre var Henry B. Sloman, født 1848 i Kingston upon Hull, død 1931 i Hamburg. Sloman skapte seg på 1920-tallet en formue ved å importere salpeter til Tyskland fra egne gruver i Chile. Da bygningen ble oppført under hyperinflasjonen i Tyskland er prisen vanskelig å avgjøre, men det antas at den kostet ca. 10 millioner Reichsmark.Chilehaus ble i 1983 oppført som nummer 684 på Hamburgs liste over kulturminnesmerker som en del av Kontorhausviertel.

		
		
		


== Referanser ==


== Eksterne lenker ==
(en) Chilehaus – kategori av bilder, video eller lyd på Commons 
(en) Chilehaus – galleri av bilder, video eller lyd på Commons
Stig Myrseth

Stig Roar Myrseth (født 22. november 1972 i Harstad) er en norsk aksjeforvalter og leder for aksjehandel hos teknologiselskapet Opera. I 2011 startet han forvaltningsselskapet Dovre Forvaltning, som står bak verdens første innsidefond, Dovre Inside Nordic.


== Tidlige år ==
Myrseth fullførte videregående skole i Harstad i 1991 med karakteren seks i alle fag. I 1991 vant han sølvmedalje i Kjemiolympiaden i Łódź. Han begynte på kjemilinjen på Universitetet i Tromsø, men forlot studiene kort tid etter for å begynne på opplæring som finansanalytiker.


== Karriere i finans ==
Myrseth vant tidsskriftet Økonomisk Rapports ekspertkonkurranse «Børsspeilet» åtte år på rad, fra 2003 til bladet ble nedlagt i 2010. Nyttårsutgaven av Finansavisen 31. desember 2010 hadde et hovedoppslag om Myrseth. Artikkelen bar tittelen «Knuste Oslo Børs i 2010: Norges beste aksjeplukker».Myrseth har startet flere selskaper innen finanssektoren. Da han startet Orion Securities i Norge i 1999, skal han ha vært den yngste nordmannen til å starte et meglerhus noensinne. Han arbeidet deretter som analysesjef for Terra Markets, og etablerte Dovre Forvaltning i 2011. I 2018 forlot han Dovre forvaltning for å bli administrerende direktør for Kryptovault, et selskap som skulle utvinne kryptovaluta på et industriområde utenfor Hønefoss.I 2019 fusjonerte Dovre Forvaltning med Fintech-selskapet Huddlestock, og Myrseth ble administrerende direktør (CEO) for det nye selskapet. Året etter ble Dovre Forvaltning solgt av Huddlestock, og Stig Myrseth ble ansatt som leder for forvaltning og aksjehandel hos Opera som en del av salget.


== Referanser ==


== Eksterne lenker ==
«Dovre Forvaltning». Dovre Forvaltning.  Arkivert 2. november 2011 hos Wayback Machine.
Navet Næringshage

Navet Næringshage arbeider med å øke verdiskapingen gjennom å utvikle kunnskapsarbeidsplasser innenfor eksisterende næringsliv og etablere nye bedrifter i Rakkestad og Indre Østfold.
Navet Næringshage er prosjektleder for den såkalte Kvinnovasjonssatsingen i Østfold og Follo. Kvinnovasjonsprosjektet er et landsdekkende flerårig prosjekt startet for å få flere kvinner til å starte egen egen bedrift, og for å få noen av disse til å tørre å tenke stort med satsingen sin.
Navet Næringshage arbeider også med prosjekter tilknyttet «Hydrogenfabrikken». 


== Eksterne lenker ==
Navet Næringshage
Prosjekt: Kvinnovasjon
Nicolaus Magnus Widerberg

Nicolai Magnus Widerberg (født 15. juli 1838, død 6. mai 1925) var en norsk kunstsamler og oberst. Han begynte sin militære løpebane som kadett i 1854 og avsluttet sin karriere som oberst i den Hallingdalske bataljon i 1903. Da Norge fikk ny konge i 1905 ble han tilbudt å bli hans adjutant, men av hensyn til familien ønsket han ikke det.Han var sønn av kasserer ved Rikshospitalet Adolph Theodor Grimsgaard (1806-1876) og Caroline Emilie Widerberg (1808–1895) og ble gift 12. desember 1867 med Helga Nathalie Sewell, datter av trelastgrosserer Thomas Sewell og Catharina Nathalie Meyer. De etterlot seg fire barn, en av disse var militærhistorikeren Clare Sewell Widerberg.


== Utmerkelser ==
Den franske Æreslegionen (1881)
Den svenske Sverdordenen (1887)
Den danske Dannebrogordenens hederstegn (1888)
St. Olavs Orden (1895)
Kommandør av Sverdordenen (1899)


== Referanser ==


== Litteratur ==
Blom, Ingrid Christine: Familien Blom og Widerberg
Elgstøen, Bjørn Magnus: Forvalter Nicolaus Magnus Widerberg (1777-1841) En blomstringstid for Hakadals Jernverk.
Widerberg, Frantz Gustav: Aslak Kristiansen Grimsgaard og efterkommere i mandslinje-Slægterne Grimsgaard og Widerberg.
Arbeidermesterskapet i bandy 1936

Det andre norske arbeidermesterskapet i bandy ble arrangert vinteren 1936. Mesterskapet var det første etter at Arbeidernes idrettsforbund opprettet landsutvalg for bandy, og arbeideridrettshistoriker Petter Larsen regner det som det første AIF-mesterskapet. 17 lag deltok, og mesterskapet ble avholdt som utslagningsturnering. Brage vant turneringen etter å ha slått Birkebeineren 4-3 etter ekstraomganger i finalen.


== 1. runde ==
19. januar.

Birkebeineren – Ila 7-2
Lilleaker – Spero 3-5
Moss – Brage 2-2omkamp 26. januar: Brage – Moss 3-0
Sterling – Rosenhoff 21-0
Vålerengen AIL – Lilleborg w.o.
Grønvold – Kampen 6-226. januar.

Sandvika AIL – Vika 10-12. februar.

Reidulf – Kvikk, Asker 15-2Fagen 33, Drammen, fikk walk over.


== 2. runde ==
26. januar.

Grønvold – Vålerengen AIL 5-0
Spero – Sterling 2-1 eeo.
Birkebeineren – Fagen 33, Drammen 5-4 eeo.2. februar.

Sandvika AIL – Grønvold 7-19. februar

Brage – Reidulf 5-0Grønvold måtte spille to kamper i andre runde.


== Semifinaler ==
16. februar.

Birkebeineren – Spero 6-5
Brage – Sandvika AIL 3-1


== Finale ==
Søndag 1. mars 1936, Dælenenga, Oslo.
Brage – Birkebeineren 4-3 eeo.Målscorere:

1-0 Thorleif Andresen
1-1 Gunnar Andersen
2-1 T. Andresen
2-2 Gunnar Holmen
2-3 G. Andresen
3-3 Per Larsen
4-3 Sigurd Larsen


== Se også ==
NM i bandy 1936


== Referanser ==
Hydrogenfabrikken

Hydrogenfabrikken er et kreativt miljø, etablert i de gamle industrilokalene på Øra like ved Gamlebyen i Fredrikstad. Miljøet består av 60 kunstnere og kreative aktører med atelier, veksteder, kontorer og forretninger.
På Hydrogenfabrikken finnes billedhuggere, skulptører, billedkunstnere, installasjonskunstnere, keramikere, porselensdesignere, smykkekunstnere, scenografer, filmfolk, forfattere, fotografer, kommunikasjonsrådgivere, tekstforfattere, grafiske designere, illustratører, arkitekter, industridesignere, interiørdesignere og et digitalt kreativt byrå. 
Det finnes også et snekkerverksted, et rammeverksted, et grafisk verksted og et materialutsalg.
En sentral del av Hydrogenfabrikken er kunsthallen - en 518 kvm stor kunsthall med 15 meters takhøyde. 
WHAT A MESS! var Hydrogenfabrikken kunsthalls åpningsarrangement 24.-26. august 2012


== Eksterne lenker ==
Hydrogenfabrikken.no
Hydrogenfabrikken på facebook
Le grand dictionaire historique

Le grand dictionaire historique er en encyklopedi av den katolske prest Louis Moréri (1643–1680).
Moréri offentliggjorde dette ettbindsverket første gang i 1674 i Lyon og dediserte det til biskopen av Apt, Gaillard de Longjumeau. Bokens tyngdepunkt er historisk og biografisk, som det også fremgår av den fullstendige tittelen: Le grand dictionnaire historique, ou melange curieux de l’histoire sacrée et profane, qui contienet en abregé, les vies et les actions remarquebles des patiarches, des juges, des rios, des juifs etc. (norsk: «Den store historiske ordbok, eller interessevekkende blanding av geistlig og verdslig historie …»).
Moréris store betydning og fortjeneste ligger i at hans grand dictionnaire innledet den nasjonalspråklige leksikalske æra i det nye Europa. Eldre encyklopediske verker hadde vært på latin. Han gav også inpirasjon til Dictionnaire historique et critique, av Pierre Bayle.


== Litteratur ==
Louis Moreri: The Great Historical, Geographical and Poetical Dictionary, Reprint, Routledge 1999, ISBN 0-415-20044-X
Nimos

Nimos (gresk: Νίμος) er en gresk øy innenfor øygruppen Dodekanesene i Egeerhavet. Den er den største av de ubebodde øyene i kommunen Symi i regionen sørlige egeiske øyer.


== Beskrivelse ==
Nimos er lokalisert ved utgangen av den doriske bukten (Κόλπος της Δωρίδος) og er adskilt av et smalt sund på rundt 150 meter mot sørvest av Symi. Avstanden til kysten av Anatolia (Tyrkia) i nord og øst, ca 9 km mot øst og 14 km mot vest. Øya er 3,4 km lang og 1, km bred. Kystlinjen er svært robust i nord, den høyeste toppen når 363 meter. Vegetasjonen på øya er sparsom, og preget av lave buskvekster.


== Historie ==
Det har vært funnet spor av tidlig bosetning siden neolittisk tid (steinalderen, 3000-tallet f.Kr.), noe som ikke er overraskende ved øyas nære beliggenhet til fastlandet. Det er også funnet spor av mykensk bronsealder (ca 1600-1200 f.Kr.). Fra den hellenistiske perioden er det funnet tårnlignende strukturer som er kalt for Kastra (Κάστρα).
Øya har aldri hatt noen stor bosetning. I 1951 var det rundt 18 mennesker registrert der, og i 1971 var det seks gjetere, men i dag er den fullstendig forlatt. I dag tilbys det i løpet av sommermånedene dagsturer fra Symi til strendene og til kirken Panagia tis Apokoui (Παναγία της Αποκουή).


== Miljøkonservering ==
Sammen med østsiden av Symi og andre små øyer er Nimos en del av EUs miljøprosjekt Natura 2000 som GR 4210025 Anatolika Tmima Nisou Symis & Nisides (Ανατολικό Τμήμα νήσου Σύμης & Νησίδες), integrert og samtidig som et europeiske fuglereservat (EUs fugledirektiv) eller klassifisert som IBA (Important Bird Area, «Viktig fugleområde»), område GR 169 Nisos Symi kai gitonikes Nisides (Νήσος Σύμη και γειτονικές νησίδες).


== Referanser ==
Piya

Piya (kinesisk: 埤雅; pinyin: Píyǎ; Wade–Giles: P'i-ya; «utvidet [Er]ya») var en kinesisk ordbok sammensatt av Lu Dian (陸佃/陆佃, 1042-1102) på Songdynastiets tid. Han skrev dette sitt supplement til Erya sammen med sin Erya Xinyi (爾雅新義 «Ny utlegning av Erya»)-kommentar. Selv om Piyas forord var skrevet av hans sønn Lu Zai (陸宰/陆宰) i 1125, var selve ordboken egentlig ferdigstilt tidligere; Liu (1963:87) antar at det var i Yuanfeng-eraen (元豐, 1078–1085), det vil si i siste del av keiser Shenzongs regjeringstid.
Lu Dian delte inn Piya i åtte semantisk baserte kapitler som samsvarte tett med Eryas kapitler13-19. De eneste unntak er kapitlene 5 («Forklaring av hester») som er behandlet innenfor rammen av Erya 19 («Forklaring av husdyr») og 8 («Forlaring av himmelen») som svarer til første del av Erya.

Forordet beskriver Lus flora- og fauna-terminologi. Ettersom Song-myndighetene endret pensumet til den keiserlige embedsmannseksamen fra mestring av poesi til jingyi (經義/经义 «drøfte et klassisk sitat»), studerte ikke lenge de lærde plantenes og dyrenes lyriske navn.


== Litteratur ==
Liu Yeqiu 刘叶秋. 1963. Zhongguo gudai de zidian 中国古代的字典 [Dictionaries of Ancient China] . Beijing: Zhonghua Shuju.


== Eksterne lenker ==
1478 Korean woodblock edition Piya, Chinese University of Hong Kong Rare Book Collection